is is is is en en is is is is de is is is is is is is en is is is is is is is is is is is is en is en is en is en is en is en is en is is is is is is is id is is is is is pl en es pl th is is is is pt en is is is en is is fr is en is is en is ca en sv es cs nb is is is en cs is de en es
Frístundakortið er styrkjakerfi í frístundastarfi fyrir 6 - 18 ára börn og unglinga með lögheimili í Reykjavík.
Markmið og tilgangur Frístundakortsins er að öll börn og unglingar í Reykjavík 6 - 18 ára geti tekið þátt í uppbyggilegu frístundastarfi óháð efnahag eða félagslegum aðstæðum. Frístundakortinu er ætlað að auka jöfnuð í samfélaginu og fjölbreytileika í iðkun íþrótta-, lista- og tómstundastarfsemi.
Styrkurinn er 50.000 krónur á barn frá og með 1. janúar 2017, ekki er um beingreiðslur til forráðamanna að ræða, heldur hafa þeir rétt til að ráðstafa tilgreindri upphæð í nafni barns síns til niðurgreiðslu á þátttöku- og æfingagjöldum.
Börn sem verða sex ára á árinu eiga rétt á styrk frá 1. janúar það ár og út árið sem þau eru 18. Einstaklingar sem orðnir eru 18 ára þurfa að skrá sig sjálfir inn í Rafræna Reykjavík til þess að rástafa styrknum.
Meginskilyrði félaga sem gerast aðilar að Frístundakortinu er að starfsemin sé á forsendum uppeldislegra gilda og forvarna í víðum skilningi og að starfsemin fari fram undir leiðsögn starfsmanna og leiðbeinanda sem eru hæfir til að starfa með börnum og unglingum. Styrkhæf starfsemi þarf að vera við lýði í 10 vikur samfellt hið minnsta.
Innheimta aðildarfélaga er með ýmsum hætti og er mikilvægt að forráðamenn kynni sér hvernig innheimtu er háttað hjá aðildarfélagi síns barns. Félögum er heimilt að ákveða sjálf lokadag ráðstöfunar á hverri önn svo hægt sé að ganga frá innheimtu eftirstöðva séu þær einhverjar.
Ekki er heimilt að flytja styrkinn á milli ára.
Frekari upplýsingar um kortið svo sem reglur og skilyrði, umsóknir félaga og leiðbeiningar fyrir félög og forráðamenn má finna hér til hægri á síðunni.
Eingöngu forráðamenn með sama lögheimili og barnið geta ráðstafað styrknum og fer ráðstöfun fram á Rafrænni Reykjavík.
Farðu inn á RAFRÆN REYKJAVÍK og í INNSKRÁ. Sértu að fara inn í fyrsta skipti skaltu fara í NÝSKRÁ. Lykilorð mun berast í heimabanka samdægurs og einnig er hægt að velja um að fá það sent í pósti.
Eftir innskráningu smellir þú á flipann FRÍSTUNDAKORT.
Veldu RÁÐSTAFA STYRK. Veldu nafn barns, sem ráðstafa á fyrir, úr fellilista. Sé félagið búið að skrá barnið inn í Rafræna Reykjavík á nafn námskeiðs og heildarverð að birtast. Skrifaðu upphæð ráðstöfunarstyrks í kassa fyrir aftan námskeiðið og smelltu á ÁFRAM.
Lestu yfir hvort allt hafi verið slegið rétt inn. Séu upplýsingarnar réttar smelltu þá á STAÐFESTA.
Ráðstöfunarupphæð birtist félagi um leið og búið er að ráðstafa. Ekki er hægt að ráðstafa hærri upphæð til félags en námskeiðið kostar. Ef upphæð námskeiðs er hærri en ráðstöfunin er mismunur greiddur til félagsins.
Heimilt er að nýta styrkinn til niðurgreiðslu fleiri en einnar greinar en þó ekki fleiri en þriggja á hverri önn. Annirnar eru vorönn 1. janúar - 31. maí, sumarönn 1. júní - 31. ágúst og haustönn sem er 1. september - 31. desember.
Til að hægt sé að ráðstafa styrknum þarf að vera búið að skrá barn í starf hjá félagi sem er aðili að Frístundakortinu og félagið að vera búið að skrá nafn þess og námskeið á Rafrænni Reykjavík.
Eftirstöðvar af styrknum, ef einhverjar eru, flytjast sjálfkrafa á milli tímabila en EKKI ER HEIMILT AÐ FLYTJA EFTIRSTÖÐVAR Á MILLI ÁRA.
Öll skráning og umsýsla Frístundakortsins fer fram með rafrænum hætti á Rafrænni Reykjavík.
Hún kostar ekkert – styrkurinn er 50.000 krónur á ári. Ekki þarf að sækja um hann en hann er til ráðstöfunar á Rafrænni Reykjavík undir kennitölu forráðamanns með sama lögheimili og barnið.
Fyrirspurnir, ábendingar eða kvartanir berist á netfangið fristundakort@itr.is
Megin efni breytinga 2017
Instrukcja przydziału dotacji za pośrednictwem e-Reykjavik / Rafræn Reykjavík znajduje się
Leisure Card - English
Tarjeta de ocio - Español
Karta rekreacyjna - Polski
Þarfnast þessi síða lagfæringar?
Ef þú vilt koma einhverju á framfæri sem varðar innihald síðunnar: *
Reikningsdæmi * 17 + 2 =
Láttu vita um það sem þarf að lagfæra.
Þjónustuverið er opið frá 8:20-16:15 alla virka daga
4 11 11 11
Sími: 4 11 11 11
Fax: 4 11 11 69
Borgartún 12-14, 105 Reykjavik
Alla daga frá kl. 08:20-16:15
mánudag – föstudag 08:20 – 16:00
Tjarnargata 11, 101 Reykjavík
mánudag - föstudag 08:00-20:00
Facebook YouTube Twitter Instagram